<classify> MWALIMU wa shule ya msingi katika jiji la Dar es Salaam, anadaiwa kulawiti watoto wa shule anayofundisha kisha kulazimisha watoto hao wamlawiti na sasa tuhuma hizo zimetua kwa mkurugenzi wa manispaa anayofundisha.Kubainika kwa mwalimu huyo, kunafuatia wazazi kutoa taarifa kwa taasisi inayoshughulikia haki za watoto ili suala hilo lifikishwe kunakohusika.Hayo yamebainishwa na Mkurugenzi wa Jukwaa la Utu wa Mtoto CDF, Koshuma Mtengeti wakati wa mkutano wa tatu wa mwaka wa wadau wa ulinzi wa haki na haki za mtoto katika wilaya ya Mpwapwa mkoani Dodoma. Mtengeti alisema kumekuwa na matukio mabaya ya ukatili wa watoto wa kiume kutokana na kuongezeka kwa vitendo vya ulawiti.Kuna kesi ililetwa pale ofisini kwetu Dar es Salaam, Mkurugenzi wa Manispaa anayofundisha anayo taarifa, mwalimu analawiti watoto wa kiume kisha analazimisha watoto hao kumlawiti... mwalimu huyo ni baba wa watoto watatu, ukipata kesi hiyo unasema sasa hapa naanzia wapi, matukio ni mengi , sisi kwa pamoja lazima tuungane kutokomeza ukatili kwa wanawake na watoto, alisema Mtengeti.Alisema wanaofanya ukatili kwa asilimia kubwa ni watu wa jamii ile ile na kuwa ni changamoto kubwa sana na kutaka wazazi wajitahidi kulea watoto katika maadili mazuri na kuandaa taifa la watoto wanaojitambua.Mtengeti alisema kumekuwa na msisitizo wa sheria kuliko wajibu, sheria inasema hakuna kutumikisha watoto inatakiwa kuiheshimu kuanzia mamlaka hadi kwa watu wazima na kuna gharama kubwa kutibu wahanga kwani kuna gharama za familia na gharama za serikali.Hakimu Mkazi wa Mahakama ya Mpwapwa, Debora Mnyabahi amesema ushahidi ni tatizo kubwa katika kesi zinazohusikana na ukatili, kwani wazazi wanakubaliana na mwisho wa siku hawaleti mashahidi.Kesi za jinai zinahitaji ushahidi uliothibitika usioacha mashaka yoyote, wakati mwingine fomu za matibabu PF3 hazijazwi vizuri, madaktari wanajaza tu kwa ujumla huwezi kuitumia kumshawishi mtu, amesema.Mkuu wa Utekelezaji Miradi wa CDF, Evance Rwamuhuru alisema mkutano huo huwakutanisha wadau ambao ni wajumbe wa kamati ya wilaya ya kukabiliana na ukatili dhidi ya wanawake na watoto chini ya mpango kazi wa kitaifa wa kukabiliana na ukatili dhidi ya wanawake na watoto Mtakuwwa. Mkuu wa Wilaya ya Mpwapwa, Jabiri Shekimweri alisema ushirikiano wa karibu unahitajika ili kukabiliana na vitendo vya ukatili.  <topic>: KITAIFA 